9.  การกำกับดูแลกิจการ

    1.  การควบคุมภายใน

        หน่วยงานตรวจสอบภายใน เป็นหน่วยงานตรวจสอบภายในของกลุ่มบริษัทแกรนด์
        ซึ่งได้ถูกจัดตั้งขึ้นแล้วเสร็จในปลายปี 2543
        และได้เริ่มดำเนินการตรวจสอบและประเมินประสิทธิภาพการควบคุมภายในของบริษัทต่างๆ
        ภายใต้กลุ่มบริษัท แกรนด์ รวมทั้งบริษัทฯด้วย ตั้งแต่ต้นปี 2544 เป็นต้นมา

        ในระหว่างปี 2545
        ผู้ตรวจสอบภายในได้ดำเนินการตรวจสอบตามแผนการตรวจสอบที่ได้รับอนุมัติจาก
        คณะกรรมการตรวจสอบ
        โดยมีวัตถุประสงค์เพื่อประเมินความเพียงพอและความมีประสิทธิภาพของการควบคุมภายใน
        โดยเรื่องที่ได้ทำการตรวจสอบ ได้แก่

        1. ระบบการรับรู้รายได้ (Revenue Cycle)

        2. ระบบสินทรัพย์ถาวร (Fixed Asset Cycle)

        3. ระบบการจัดซื้อ/จัดจ้าง (Purchasing Cycle)

        จากการตรวจสอบโดยผู้ตรวจสอบภายใน
        ไม่พบข้อบกพร่องที่เป็นสาระสำคัญของระบบการควบคุมภายใน อย่างไรก็ตาม
        ผู้ตรวจสอบภายในได้มีข้อเสนอแนะให้ผู้บริหาร
        เพื่อทำการปรับปรุงระบบการควบคุมภายในให้ดียิ่งขึ้น
        ซึ่งผู้บริหารได้รับข้อเสนอแนะดังกล่าวไปปฏิบัติ

        ผู้ตรวจสอบภายในได้เสนอรายงานผลการตรวจสอบให้คณะกรรมการตรวจสอบพิจารณาในการประชุมระหว่างคณะกรรมการตรวจสอบกับผู้ตรวจสอบภายใน
        ในระหว่างปี

        ในปี 2546 คณะกรรมการตรวจสอบได้พิจารณารายงานการตรวจสอบภายใน ซึ่งในปี
        2003 ผู้ตรวจสอบภายในได้เน้นหนักในการตรวจสอบกิจการของบริษัทร่วมฯ
        ในต่างประเทศ คือ บริษัทเคพโทรนิค คอมพิวเตอร์ ยูเอสเอ (ฮ่องกง) ลิมิเต็ด
        (CCUL)
        กรรมการตรวจสอบได้พิจารณาความสมเหตุสมผลของค่าใช้จ่ายการปิดกิจการของ CCUL
        เป็นจำนวนเงิน 851,355 ดอลล่าร์สหรัฐ

    2.  การกำกับดูแลกิจการที่ดี

        คณะกรรมการของบริษัทมีนโยบายที่ให้ความมั่นใจว่าบริษัทจะดำเนินธุรกิจตามมาตรฐานหลักการกำกับดูแลที่ดีอย่างถูกต้องตามกฏหมายและมีจริยธรรม
        ในการปฏิบัติหน้าที่ โดยคณะกรรมการจะมอบหมายให้คณะกรรมการบริหาร
        และคณะกรรมการตรวจสอบ ให้มีการแยกอำนาจหน้าที่ระบุไว้อย่างชัดเจน อย่างไรก็ตาม
        คณะกรรมการบริษัทยังคงมีความรับผิดชอบอย่างเต็มที่ในการดำเนินงานของบริษัท

        การปฏิบัติงานในปี 2546 และที่ผ่านมาบริษัทฯ ได้มีการปฏิบัติงานดังนี้

1.  นโยบายเกี่ยวกับการกำกับดูแลกิจการ

    บริษัทยังมิได้มีการประกาศนโยบายเกี่ยวกับการกำกับดูแลกิจการอย่างเป็นทางการ

2.  ผู้ถือหุ้น : สิทธิและความเท่าเทียมกัน และ 4. การประชุมผู้ถือหุ้น

    บริษัทฯ มีแนวทางการปฏิบัติเพื่อให้ผู้ถือหุ้นมีสิทธิในการได้รับข้อมูลของบริษัท
    สิทธิในการออกเสียง รวมถึงการอำนวยความสะดวกแก่ผู้ถือหุ้นในการประชุมผู้ถือหุ้น
    โดยมีการปฏิบัติงานในปี 2546 ที่ผ่านมาดังนี้

    บริษัทฯ ได้มีการจัดประชุมสามัญประจำปี 2546 ทั้งหมด 1 ครั้ง
    โดยการประชุมได้มีการกำหนดให้มีการจัดประชุมสามัญประจำปี ครั้งที่ 1/2546 ในวันที่ 25
    เมษายน 2546 เวลา 14.00 น. ณ โรงแรม เมอริเดียน เพรสิเด้นท์

    บริษัทฯ ได้มุ่งเน้นเพื่อให้ผู้ถือหุ้นได้รับทราบข้อมูลต่าง ๆ และอำนวยความสะดวกให้แก่ผู้ถือหุ้น
    โดยมีรายละเอียด ดังนี้

-   สถานที่จัดประชุมผู้ถือหุ้น-บริษัทฯ
    มุ่งเน้นสถานที่ที่สะดวกในการที่ผู้ถือหุ้นสามารถเข้าร่วมประชุมได้โดยเลือกโรงแรมที่มีชื่อเสียงและตั้งอยู่ในใจกลางเมืองกรุงเทพมหานคร

-   เนื่องด้วยการประชุมสามัญประจำปี ครั้งที่ 1/2546 มีวาระการอนุมัติรายการที่บริษัทฯ
    ตกลงเข้าทำรายการกับบริษัทอื่นซึ่งมีผู้ถือหุ้นรายใหญ่ของบริษัทฯ
    เป็นผู้ถือหุ้นที่มีอำนาจควบคุมซึ่งถือเป็นรายการที่เกี่ยวโยงกันตามประกาศของตลาดหลักทรัพย์แห่งประเทศไทย
    ดังนั้นในการประชุมสามัญครั้งนั้นบริษัทฯ
    ได้มีการประกาศอย่างชัดเจนถึงรายนามผู้มีส่วนได้เสียที่ไม่สามารถลงคะแนนเสียงได้
    พร้อมทั้งได้แนบเอกสารสำเนาความเห็นของที่ปรึกษาทางการเงินอิสระเพื่อให้ผู้ถือหุ้นรายย่อยได้มีข้อมูลการตัดสินใจการลงคะแนนเสียง

-   บริษัทฯ ได้เปิดให้มีการลงทะเบียนล่วงหน้าก่อนเข้าประชุมมากกว่า 1 ชม.
    เพื่อให้ผู้ถือหุ้นสามารถรายงานตัวเพื่อเข้าร่วมประชุมได้อย่างทันท่วงที

-   เนื่องด้วยประธานคณะกรรมการบริษัทฯ
    เป็นชาวต่างชาติไม่สามารถสื่อสารเป็นภาษาไทยกับผู้เข้าร่วมประชุมส่วนใหญ่ได้ บริษัทฯ
    ได้จัดเตรียมผู้แปลข้อความเป็นภาษาไทยในการประชุมตลอดระยะเวลาการประชุม

-   บริษัทฯ ได้จัดให้มีการประชุมลงคะแนนเสียงตามวาระที่กำหนดไว้ในหน้งสือเชิญประชุม
    พร้อมทั้งได้มีการอธิบายถึงวิธีการที่ใข้ในการนับคะแนนให้ผู้ถือหุ้นทราบก่อนลงคะแนน

-   บริษัทฯ ได้มีการเปิดเผยประวัติการทำงานแต่ละท่านอย่างละเอียดไว้ในรายงานประจำปี

-   บริษัทฯ ได้มีวาระการประชุมเพื่อแต่งตั้งผู้สอบบัญชีพร้อมทั้งเปิดเผยข้อมูลค่าตอบแทนผู้สอบบัญชี

3.  สิทธิของผู้มีส่วนได้เสียกลุ่มต่าง ๆ

    ในระบบการกำกับดูแลกิจการ มีผู้มีส่วนได้เสียหลายกลุ่มด้วยกัน โดยบริษัทฯ
    ได้ให้ความสำคัญต่อผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน
    ได้แก่พนักงานและผู้บริหารของบริษัท หรือผู้มีส่วนได้เสียภายนอก ได้แก่ ลูกค้า เจ้าหนี้
    ชุมชนรอบข้าง เป็นต้น โดยบริษัทฯ ได้มีการปฏิบัติงานในปี 2546 และปีที่ผ่านมา ดังนี้

    พนักงาน

-   บริษัทฯ ได้มีการปฏิบัติกับพนักงานอย่างเท่าเทียม และเป็นธรรม และให้ผลตอบแทนที่เหมาะสม

-   บริษัทฯ ได้มีการจัดตั้งคณะกรรมการสวัสดิการพนักงาน เพื่อเป็นตัวแทนพนักงานในการพิจารณา
    สวัสดิการต่าง ๆ แทนพนักงานทั้งหมด

-   บริษัทฯ ได้มีการจัดตั้งคณะกรรมการความปลอดภัยในการทำงาน
    เพื่อมุ่งเน้นให้พนักงานมีความปลอดภัยในการทำงาน

    ลูกค้า

-   บริษัทฯ มีความเอาใจใส่และรับผิดชอบต่อลูกค้า โดยมีการผลิตสินค้าที่มีคุณภาพและมาตรฐาน
    และรักษาความลับลูกค้า

    คู่แข่ง

-   บริษัทฯ ประพฤติตามกรอบกติการการแข่งขันที่ดี รักษาบรรทัดฐานของข้อพึงปฏิบัติในการแข่งขัน
    หลีกเลี่ยงวิธีการไม่สุจริตเพื่อทำลายคู่แข่ง

    ชุมชน

-   บริษัทฯ มีความรับผิดชอบต่อสภาพแวดล้อมของชุมชน และสังคม โดยบริษัทฯ
    ได้มีการปฏิบัติตามระบบมาตรฐานสิ่งแวดล้อมของกระทรวงอุตสาหกรรม
    และมีการตรวจสอบน้ำเสียที่ปล่อยจากโรงงานของบริษัทอยู่เป็นประจำ

-   บริษัทฯ จัดให้มีการดูแลสิ่งแวดล้อมและมาตรฐานการทำงานจนบริษัทได้รับมาตรฐาน
    ISO14000

5.  ภาวะผู้นำและวิสัยทัศน์

    คณะกรรมการของบริษัทฯ มีการปฏิบัติอย่างแน่วแน่ในการตัดสินใจ
    เพื่อประโยชน์สูงสุดของบริษัทและผู้ถือหุ้นโดยรวม
    โดยคณะกรรมการบริษัทและฝ่ายการจัดการได้มีแนวทางปฏิบัติดังต่อไปนี้

-   จัดให้มีการจัดทำงบประมาณรายปี พร้อมทั้งวางแผนเป้าหมายขึ้นเป็นประจำในทุกปี

-   กำหนดให้มีการประชุมฝ่ายจัดการ (Executive Committee Meeting)
    เพื่อสรุปภาวะความเป็นไปของบริษัทฯ
    ติดตามผลการปฏิบัติงานของฝ่ายบริหารอย่างสม่ำเสมอว่าเป็นไปตามเป้าหมายหรือแผนงานหรือไม่
    พร้อมทั้งวางแนวนโยบายกลยุทธ์ ของบริษัท เป็นประจำทุกเดือน เพื่อให้บริษัทฯ
    สามารถปรับตัวเพื่อให้ทันการณ์ต่อสถานการณ์ต่าง ๆ ที่เปลี่ยนไป

-   บริษัทฯ ได้จัดให้มีการตรวจสอบภายใน จากเจ้าหน้าที่ตรวจสอบภายในบริษัทแม่
    ซึ่งทำการตรวจสอบเป็นประจำอย่างสม่ำเสมอ

-   บริษัทฯ ได้มีการกำหนดระดับอำนาจหน้าที่การดำเนินการทางการเงินอย่างชัดเจน
    โดยได้มีการกำหนดวงเงินการใช้จ่ายที่ผู้บริหารแต่ละระดับสามารถที่จะอนุมัติได้

6.  ความขัดแย้งของผลประโยชน์

    บริษัทฯ ได้พิจารณาในการขจัดปัญหาความขัดแย้งของผลประโยชน์อย่างรอบคอบ
    ด้วยความซื่อสัตย์ สุจริต อย่างมีเหตุมีผลและเป็นอิสระภายในกรอบจริยธรรมที่ดี
    โดยบริษัทได้มีการปฏิบัติงานดังต่อไปนี้

-   บริษัทฯ ได้ทำการเปิดเผยถึงรายการที่เกี่ยวโยงกัน
    และรายการระหว่างกันระหว่างบริษัทร่วมและบริษัทย่อยฯ ตามหลักเกณฑ์ของตลาดหลักทรัพย์
    ไว้ในรายงานประจำปี พร้อมทั้งเปิดเผยไว้ในงบการเงินทุกไตรมาส

-   บริษัทฯ ได้มีการเปิดเผยรายละเอียดสัญญาระหว่างบริษัทฯ กับบริษัทร่วมและบริษัทย่อย
    ไว้ในรายงานแบบแสดงข้อมูลประจำปี (แบบ 56-1)

-   ในระหว่างการจัดทำสัญญาต่าง ๆ ระหว่างบริษัทฯ กับบริษัทร่วมและบริษัทย่อยต่าง ๆ บริษัทฯ
    ได้คำนึงถึงเนื้อหาของสัญญาให้เสมือนมีการทำรายการกับบุคคลภายนอก (Arm’s Length
    Basis) เสมอ

7.  จริยธรรมทางธุรกิจ

    บริษัทฯ ได้คำนึงถึงจริยธรรมหรือจรรยาบรรณ ในการดำเนินกิจการของบริษัทเสมอ
    แต่ในแนวทางการปฏิบัติ บริษัทฯ
    ไม่ได้มีการประกาศเป็นลายลักษณ์อักษรเพื่อให้เป็นแนวทางในการปฏิบัติงานของ กรรมการ
    ผู้บริหารและพนักงานทุกท่านให้รับทราบและถือปฏิบัติ
    แต่เป็นการใช้วาจาเพื่ออธิบายแนวทางการปฏิบัติให้กับผู้มีหน้าที่เกี่ยวข้องทราบ

8.  การถ่วงดุลของกรรมการที่ไม่เป็นผู้บริหาร

    แนวทางการปฏิบัติบริษัทได้คำนึงถึงการถ่วงดุลของกรรมการที่ไม่เป็นผู้บริหาร
    โดยการการปฏิบัติตามที่ผ่านมา ดังต่อไปนี้

-   บริษัทฯ มีการคัดเลือกกรรมการอิสระ
    ซึ่งกรรมการอิสระทุกท่านที่บริษัทคัดเลือกมาเพื่อดำรงตำแหน่งนั้นไม่ทำหน้าที่จัดการในบริษัทหรือบริษัทย่อย
    เป็นกรรมการที่เป็นอิสระจากฝ่ายจัดการและผู้ถือหุ้นที่มีอำนาจควบคุม
    และเป็นผู้ที่ไม่มีความสัมพันธ์ทางธุรกิจและอื่นๆ กับบริษัท
    ซึ่งสามารถมีอิทธิพลต่อการแสดงความเห็นที่เป็นอิสระ

-   บริษัทฯ มีการกำหนดสัดส่วนของกรรมการอิสระมีจำนวนไม่น้อยกว่า 1/3
    ของจำนวนกรรมการทั้งหมดและอย่างน้อยมีจำนวนตั้งแต่ 3 ท่านขึ้นไป

-   บริษัทได้มีการเปิดเผยอำนาจหน้าที่ของกรรมการ
    และของคณะกรรมการตรวจสอบให้ผู้ถือหุ้นทราบและพิจารณาในรายงานประจำปีของบริษัทฯ
    อย่างสม่ำเสมอ

-   บริษัทฯ ได้มีการเปิดเผยองค์ประกอบและการแต่งตั้งคณะกรรมการบริษัทฯ
    ในรายงานประจำปีของบริษัทให้ผู้ถือหุ้นทราบและพิจารณาอย่างสม่ำเสมอ

9.  การรวมหรือแยกตำแหน่ง

    บริษัทฯ ได้คำนึงหลักการการรวมหรือการแยกตำแหน่ง
    โดยให้มีการกำหนดอำนาจหน้าที่ของแต่ละตำแหน่งอย่างชัดเจน โดยมีการแยกอำนาจ
    หน้าที่ระหว่างกันให้ชัดเจน และไม่ให้มีคนใดคนหนึ่งมีอำนาจ โดยไม่จำกัด

10. ค่าตอบแทนกรรมการและผู้บริหาร

    บริษัทฯ
    ได้คำนึงค่าตอบแทนของกรรมการควรมีมูลค่าเพียงพอที่จะจูงใจและรักษากรรมการที่มีคุณภาพตามที่ต้องการ
    แต่ควรหลีกเลี่ยงการจ่ายที่เกินสมควร สำหรับที่ผ่านมาบริษัทฯ มีแนวทางปฏิบัติดังต่อไปนี้

-   บริษัทฯ ได้เป็นสมาชิกชมรมบริหารงานบุคคล
    เพื่อให้ทราบถึงสภานการณ์การจ่ายค่าตอบแทนให้กับผู้บริหารในระดับต่าง ๆ
    และพยายามปรับค่าคอบแทน โดยอิงถึงการจ่ายผลตอบแทนเฉลี่ยของอุตสาหกรรม

-   บริษัทฯ ได้มีการกำหนดค่าตอบแทนของกรรมการที่เป็นผู้บริหาร และผู้บริหารระดับสูง
    ควรได้รับค่าตอบแทนในระดับและมีองค์ประกอบในลักษณะที่เป็นไปในแนวเดียวกับผลงานของบริษัทและผลปฏิบัติงานของแต่ละท่านและผลประกอบการของบริษัท

-   บริษัทฯ
    ได้มีการเปิดเผยข้อมูลค่าตอบแทนทั้งที่อยู่ในรูปของตัวเงินและค่าตอบแทนอื่นในรายงานประจำปีของบริษัทฯ
    เพื่อให้ผู้ถือหุ้นทราบและพิจารณาอย่างสม่ำเสมอ

11. การประชุมคณะกรรมการ

    สำหรับการประชุมคณะกรรมการ บริษัทฯ
    พยายามมุ่งเน้นให้การประชุมมีประสิทธิภาพในการประชุมสูงสุด โดยบริษัทฯ
    ได้มีการปฏิบัติตังต่อไปนี้

-   ประธานบริษัทฯ
    ซึ่งมีหน้าที่ในการควบคุมการประชุมได้มีการส่งเสริมให้มีการใช้ดุลยพินิจที่รอบคอบและจัดสรรเวลาไว้อย่างเพียงพอเพื่อให้คณะกรรมการได้พิจารณา

-   ประธานกรรมการจะเป็นผู้ประมวลความคิดเห็นและสรุปข้อคิดเห็นที่ดีที่สุดจากผู้เข้าร่วมประชุม

-   บริษัทฯ ได้มีการแต่งตั้งเลขานุการบริษัทฯ เพื่อให้มีหน้าที่ดูแลกิจกรรมของคณะกรรมการ
    บันทึกรายงานการประชุมและจัดเก็บเอกสารเกี่ยวกับการประชุมให้ถูกต้องครบถ้วน
    รวมทั้งให้คำแนะนำปรึกษาด้านกฎหมายและกฎเกณฑ์ต่างๆ ที่เกี่ยวข้อง

-   กรรมการสามารถเสนอเรื่องเพิ่มเติมในวาระการประชุมและอภิปรายให้ความเห็นได้โดยเปิดเผยและเต็มที่ในการประชุม

-   บริษัทฯ ได้จัดให้ผู้บริหารระดับสูงของบริษัทเข้าร่วมประชุมคณะกรรมการ
    เพื่อให้คณะกรรมการได้มีโอกาสซักถามรวมทั้งให้คำเสนอแนะกับผู้บริหารระดับสูงโดยตรงได้

12. คณะอนุกรรมการ

    บริษัทฯ ได้มีการแต่งตั้งคณะอนุกรรมการเพื่อปฏิบัติหน้าที่ช่วยเหลือคณะกรรมการ บริษัทฯ
    ในการควบคุมดูแล โดยบริษัทฯ มีการแต่งตั้งคณะอนุกรรมการในปี 2545 และ 2546 ดังนี้

-   คณะอนุกรรมบริหาร

    มีบทบาทและความรับผิดชอบในการกำกับดูแลการดำเนินงานของบริษัทตามขอบเขตที่ได้รับมอบอำนาจจากคณะกรรมการบริษัทรวมทั้งมีหน้าที่กลั่นกรองเรื่องต่าง
    ๆ ที่จะนำเสนอคณะกรรมการพิจารณาให้ความเห็นชอบ ทั้งนี้
    คณะกรรมการบริหารมีการประชุมสม่ำเสมอ เพื่อพิจารณาเรื่องต่าง ๆ
    และรายงานผลการปฏิบัติงานต่อคณะกรรมการ

-   คณะอนุกรรมการพิจารณาค่าตอบแทน

    มีหน้าที่พิจารณากลั่นกรองค่าตอบแทนสำหรับกรรมการ
    กรรมการชุดย่อยและผู้บริหารระดับสูงของบริษัท รวมถึงค่าเบี้ยประชุม โบนัสประจำปี
    สวัสดิการ และผลประโยชน์ตอบแทนอื่นๆ ทั้งที่เป็นตัวเงินและไม่เป็นตัวเงิน
    รวมทั้งพิจารณานโยบายและแนวทางการจ่ายค่าตอบแทนผู้บริหารระดับสูงในแต่ละปี

-   คณะอนุกรรมการสรรหา

    มีหน้าที่ในการพิจารณาโครงสร้าง องค์ประกอบของคณะกรรมการบริษัท
    และคณะอนุกรรมการชุดต่างๆ ซึ่งคณะกรรมการต้องการแต่งตั้งเพิ่มเติม

13. ระบบการตรวจสอบและการตรวจสอบภายใน

    บริษัทฯ
    ได้ให้ความสำคัญต่อระบบควบคุมภายในทั้งในระดับบริหารและระดับปฏิบัติงานให้มีประสิทธิภาพ
    จึงได้มีการกำหนดภาระหน้าที่ของผู้ปฏิบัติงานไว้เป็นลายลักษณ์อักษรอย่างชัดเจน
    มีการควบคุมการใช้ทรัพย์สินของบริษัทฯ ให้เกิดประโยชน์ และมีการแบ่งแยกหน้าที่ผู้ปฏิบัติงาน
    ผู้ติดตามควบคุมออกจากกัน เพื่อให้เกิดการถ่วงดุลตรวจสอบระหว่างกันอย่างเหมาะสม
    นอกจากนี้ยังมีการควบคุมภายในที่เกี่ยวกับระบบการเงินโดยบริษัทได้จัดให้มีระบบรายงานทางการเงินเสนอผู้บริหารที่มีหน้าที่รับผิดชอบ

-   บริษัทมีฝ่ายตรวจสอบภายในซึ่งเป็นบุคคลภายนอกจากบริษัทแม่
    ทำหน้าที่การตรวจสอบเพื่อให้มั่นใจว่าการปฏิบัติงานหลักและกิจกรรมของบริษัทได้ดำเนินตามแนวทางที่กำหนดและมีประสิทธิภาพ

-   จากการรายงานผลการตรวจสอบภายใน ไม่พบประเด็นความผิดพลาดที่สำคัญ
    การปฏิบัติงานเป็นไปตามขั้นตอนที่กำหนดไว้
    มีระบบการควบคุมภายในที่ดีและมีประสิทธิภาพรัดกุมเพียงพอ
    และได้มีการดูแลป้องกันทรัพย์สินมิให้ผู้บริหารและพนักงานนำไปใช้โดยมิชอบ

14. รายงานคณะกรรมการ

    คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
    และสารสนเทศทางการเงินที่ปรากฏในรายงานประจำปี และแบบแสดงรายงานข้อมูลประจำปี
    โดยงบการเงินที่บริษัทจัดทำขึ้นนั้น
    ได้จัดทำขึ้นตามมาตรฐานการบัญชีที่รับรองทั่วไปในประเทศไทย
    โดยเลือกนโยบายบัญชีที่เหมาะสมและถือปฎิบัติย่างสม่ำเสมอ
    และใช้ดุลยพินิจอย่างระมัดระวังและประมาณการที่ดีที่สุด
    รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

    นอกจากนี้แล้วในรายงานประจำปีของบริษัทฯ ยังประกอบด้วยข้อมูลสำคัญอื่นๆ เช่น
    ลักษณะการประกอบธุรกิจของบริษัทและบริษัทร่วม ปัจจัยความเสี่ยงต่างๆ
    โครงสร้างการถือหุ้นและการจัดการ รายการระหว่างกัน
    คำอธิบายและการวิเคราะห์ฐานะการเงินและผลดำเนินงาน เป็นต้น

15. ความสัมพันธ์กับผู้ลงทุน

    บริษัทพยายามให้มีการเปิดเผยสารสนเทศที่สำคัญของบริษัททั้งข้อมูลทางการเงิน (Financial
    Information) และข้อมูลทั่วไป (Non Financial Information) อย่างถูกต้อง
    ทันเวลา และโปร่งใส ตามข้อกำหนดของตลาดหลักทรัพย์แห่งประเทศไทย